एसएमडी स्कूल में नए सेशन से शुरू होगी फर्स्ट क्लास
एसएमडीलिटिल चैम्प स्मार्ट स्कूल, सेक्टर 2 में शनिवार को वार्षिक समारोह ‘उत्सव 2017’ का आयोजन किया गया। ज्ञान रूपी दीपक जलाकर कार्यक्रम की शुरुआत हुई।
प्रिंसीपल दीपिका लूथरा ने वार्षिक रिपोर्ट पेश करते हुए पिछले एक साल की उपलब्धियां गिनाई। उन्होंने कहा कि स्कूल अगले माह से शुरू होने वाले नए सेशन में फर्स्ट क्लास की शुरूआत करेगा। हर साल स्कूल में एक क्लास बढ़ाई जाएगी। इस अवसर पर नन्हें बच्चों ने सांस्कृतिक कार्यक्रम प्रस्तुत कर सभी का मन मोह लिया।
युग एवं चर्वि को स्टूडेंट आफ ईयर घोषित किया गया। हरशिरत को आलराउंडर स्टूडेंट की ट्राफी दी गयी। विवान को सर्वश्रेष्ठ वक्ता पुरस्कार दिया गया। आर्शिया को ‘क्रिएटिव स्टूडेंट आफ ईयर पुरस्कार मिला। कार्यक्रम के अंत में अद्वितीय भारत नामक देशभक्ति का शो आयोजित किया गया। स्कूल के डायरेक्टर नरेश गुप्ता ने भविष्य की योजनाओं पर प्रकाश डाला। राष्ट्रगान के साथ कार्यक्रम का समापन हुआ।
hne_Deva hin_Deva hin_Deva hin_Deva